पाएं अपने शहर की ताज़ा ख़बरें और फ्री ई-पेपरडाउनलोड करें
ऑक्सीजन प्लांट के लिए शासन की मदद का इंतजार करने के बजाय खुद ही लोग आगे आकर तैयारियों में लगे हैं। 40 लाख के प्लांट के लिए नगरवासियों व अफसरों के सहयोग से एक सप्ताह मंे 33 लाख रुपए एकत्रित हो गए हैं। अब केवल 7 लाख रुपए की जरुरत है। एक सप्ताह के बाद प्लांट का काम शुरू हो जाएगा।
नगर एवं क्षेत्र में कोरोना महामारी से जूझ रहे लोगों को जल्द ही राहत मिलने वाली है। एसडीएम मिलिंद ढोके ने नगर में करीब 40 लाख से बनने वाले ऑक्सीजन प्लांट के लिए लोगों से दान राशि सामुदायिक स्वास्थ्य केंद्र की रोगी कल्याण समिति के खाते में भेंट करने का आग्रह किया।
एसडीएम ने बताया कि प्लांट कि लागत अधिक है। इसके लिए एक सप्ताह से नगर में योजना पर कार्य किया जा रहा है। शनिवार को तहसील कार्यालय में एसडीएम को गोकुलधाम फर्म के जमनादास सराफ व नटवरलाल सराफ ने ₹6 लाख का चेक दिया।
दाऊलाल सराफ परिवार ने 1 लाख एक हजार एक सौ ग्यारह का चेक भेंट किया। नगर के गोकुलधाम फर्म द्वारा 11 लाख रुपए, तहसील के शिक्षक संघ द्वारा 10 लाख रुपए, प्रवीण जैन द्वारा 5 लाख रुपए, दाऊलाल सराफ परिवार द्वारा एक लाख 1111 रुपए, विजय बिरला परिवार द्वारा एक लाख रुपए, अर्जुनसिंह ठाकुर 51 हजार, डॉ. अमीरुद्दीन बवाहीर ₹72000, अशोक जैन बागोद ₹25000 सहित अन्य दानदाताओं की मदद से अभी तक 33 लाख रुपए की व्यवस्था हुई है। एसडीएम ने बताया कि प्लांट सामुदायिक स्वास्थ्य केंद्र मैं तैयार किया जाएगा।
24 घंटे मिलेगी ऑक्सीजन
40 बेड के मरीजों को 40 सिलेंडर द्वारा 24 घंटे लगातार ऑक्सीजन पूर्ति ऑक्सीजन प्लांट के माध्यम से की जा सकेगी। वहीं एसडीएम ने बताया कि ऑक्सीजन प्लांट के लिए अभी और राशि की आवश्यकता है। संभावना व्यक्त करते हुए बताया कि आगामी 15 दिनों में ऑक्सीजन प्लांट बनने का कार्य शुरू हो जाएगा।
इसके अतिरिक्त सामुदायिक स्वास्थ्य केंद्र में गंभीर अवस्था में मरीजों के लिए वेंटीलेटर लगाने संबंधी भी चर्चा की जा रही है। इस दौरान तहसीलदार विवेक सोनकर, नायब तहसीलदार अिनल मोरे, नगर परिषद अध्यक्ष प्रतिनिधि हेमंत जैन, महेश पाटीदार, गजराज यादव आदि उपस्थित थे।
अफसर घर-घर कर रहे सर्वे
अफसरों व कर्मचारियों की टीम रोजाना 200 घरों में सर्वे कर रही है। यहां सर्दी-जुकाम, बुखार से पीड़ित लोगों की जांच की जा रही है। साथ ही संदिग्ध मरीजों के सैंपल ले रहे हैं। अफसरों ने बताया कि सर्वे के दौरान एक-एक व्यक्ति के बारे में जानकारियां मिल रही है। महेश्वर विकासखंड में एक साल में 1728 संक्रमित मिले हैं। वर्तमान मंे 153 मरीज स्थिर है। जबकि सालभर में 45 लोगों की मौत हुई है। महेश्वर नगर में 22 मरीज है। अन्य ग्रामीण क्षेत्र में है। एक साल मंे 14 हजार 614 लोगों की सैंपल लिए थे।
कोविड सेंटर के लिए एक लाख रुपए दिए
कसरावद, कोविड सेंटर में इलाज व बेहतर व्यवस्था के लिए महिमा फाइबर्स कंपनी आगे आई है। शनिवार शाम को भीलगांव स्थित महिमा फाइबर्स कंपनी प्रबंधक बृजेश चौधरी द्वारा एक लाख का चेक एसडीएम संघ प्रिय व बीएमओ राकेश पाटीदार को सौंपा। इसी तरह दोगांवा निवासी सेवानिवृत्त शिक्षिका चंचला जगदीशचंद्र मंडलोई ने अपने भाई नगर परिषद सीएमओ संजय रावल के माध्यम से 11 हजार रुपए का चेक एसडीएम को दिया।
ऑक्सीजन प्लांट लगाने के लिए दिया 20 लाख रुपए का सहयोग
बड़वाह, कोरोना के गंभीर रोगियों के लिए प्रस्तावित ऑक्सीजन प्लांट की स्थापना के लिए क्षेत्र के उद्योगपति दान दे रहे हैं। बड़वाह के नगर सेठ नंदलाल खंडेलवाल के पौते मयंक खंडेलवाल ने ऑक्सीजन प्लांट की स्थापना के लिए 20 लाख रुपए का योगदान दिया है।
मयंक खंडेलवाल के पिता सुरेश खंडेलवाल व माताजी सीमा देवी खंडेलवाल ने 20 लाख का चेक विधायक सचिन बिरला और नीलेश रोकड़िया को शनिवार को सौंपा। उद्योगपति सुगनचंद रोकड़िया व निर्मला देवी ने रोकड़िया परिवार ने 10 लाख रुपए की राशि का चेक विधायक को सौंपा लक्ष्य जनसेवा समिति बड़वाह ने 3 लाख, सराफा एसोशिएशन सनावद ने 3 लाख, जैन बस सर्विस बड़वाह ने 1 लाख, श्री कंवरतारा ग्रुप बड़वाह ने 1 लाख 1 हजार, सूर्या मिर्च देवी सिंह पंवार सनावद ने 1 लाख, मोहन नीमा सनावद ने 51 हजार, डाकोलिया परिवार बड़वाह ने 51 हजार, सुनील कुमार अनिल कुमार पारख बड़वाह ने 51 हजार, नवनीत बग्गा सनावद ने 51 हजार सहित अन्य ने राशि प्रदान की है।
जनसहयोग से लगाए 7 कूलर
करही, नगर के बालक छात्रावास में कोविड केयर सेंटर पर मरीजों के लिए समाजसेवी महेंद्र सुराणा ने जन सहयोग से 7 कूलर अतिरिक्त तहसीलदार राहुल डावर की उपस्थिति में भेंट किए। उन्होंने बताया कोविड सेंटर के लिए जनसहयोग में अन्य लोग भी आगे आ रहे हैं। घरों व टेंट हाउस में रखे अतिरिक्त कूलर कोविड सेंटर के लिए दिए गए। जिससे यहां आने वाले मरीजों को गर्मी से राहत मिल सके। कोविड सेंटर में प्रशासन ने अच्छी व्यवस्थाएं कर रखी है। डाॅक्टर, स्वास्थ्यकर्मी, नगर परिषद के कर्मचारी, राजस्वकर्मी, कोटवार सेंटर पर अपनी सेवाएं दे रहे हैं। सभी का फर्ज बनता है अपनी ओर से सेवाएं दे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva awa_Deva hne_Deva hin_Deva zho_Hant eng_Latn